Πες μου ότι τρως καλά.
ΕΝΑΝ ΧΡΟΝΟ ΠΡΙΝ
Έχεις φίλους; Κάποιον καλό;
Δεν πιστεύω να πηγαίνεις όλο σε πάρτι;
Δεν μπορώ να μιλήσω. Έχω αργήσει πάλι στο μάθημα.
Πάλι; Τι θα πει "πάλι"; Δεν είναι καλό για τον φάκελό σου.
Αν δεν με έπαιρνες όλη την ώρα, θα έφτανα στην ώρα μου.
Το ξέρω. Απλώς μου λείπεις.
Ναι, αλλά η ζωή μου είναι εδώ κι η δική σου στη Νέα Υόρκη.
Δεν ξέρω, κάνε κεραμική ή άνοιξε μια επιχείρηση.
Είσαι έξυπνη. Θα πετύχεις.
́Η πήγαινε ένα ταξίδι με τον μπαμπά. Πού θα ήθελες να πας;
Να έρθω εκεί.
Πάμε πάλι. Μαμά, πρέπει να κάνεις κάτι.
Δεν είναι κακή ιδέα.
Να πάμε στο εστιατόριο που σου αρέσει.
Θα μείνω μια μέρα ακόμα. Τι λες;
Κέιτ; Κέιτ, γιατί δεν μου απαντάς καν; Εμπρός;
Μαμά, δεν μπορώ τώρα. Σε κλείνω. Θα σε πάρω μετά.
Τι; Όχι...
Καμιά φορά, οι μεγάλες περιπέτειες ξεκινούν την πιο απροσδόκητη στιγμή.
Μια τυχαία συνάντηση με έναν άγνωστο.
Η αίσθηση ότι είσαι ανήμπορος όταν κάποιος που αγαπάς απομακρύνεται.
Δεν επιλέγουμε να κάνουμε το ταξίδι,
αλλά εντέλει αποκαλύπτει τις αλήθειες που θέλαμε απεγνωσμένα να αντιμετωπίσουμε.
Η ΓΗ ΤΩΝ ΓΥΝΑΙΚΩΝ
Τι θα κάνουμε τώρα;
Δεν ξέρω. Κάτσε να σκεφτώ.
Επειδή σκέφτηκες φτάσαμε εδώ. Σταμάτα καλύτερα.
Να πάρουμε τον μπαμπά.
Σου είπα, αγάπη μου. Θα μας πάρει ο μπαμπάς μόλις βγάλει άκρη.
Εμείς απλώς θα περιμένουμε εδώ.
Θα περιμένουμε εδώ; Σοβαρολογείς;
Εντάξει, λοιπόν. Τακτοποιήθηκαν όλα.
Μπορείτε να φύγετε.
Αυτά είναι όλα, δεσποσύνες μου.
Μην παρανομήσετε ξανά. Μένει για πάντα στο μητρώο σας.
Κοίταξέ με. Τρέμω.
Ο Αμάτ σάς λυπήθηκε και δεν θα υποβάλει μήνυση.
Πολύ ευγενικός.
Παρ' όλα αυτά, δεν θέλω να σας ξαναδώ.
Στο τμήμα, εννοώ.
Δεν υπόσχομαι τίποτα. Δεν είναι το φόρτε μου να είμαι φρόνιμη.
Λυπάμαι πολύ για ό,τι έγινε.
Αλλά θα θυμάμαι τα καλά.
Χάρηκα που σε ξαναείδα, Τζούλια.
Και που γνώρισα εσένα.
Κι εγώ χάρηκα που σε ξαναείδα, φυσικά.
Πρέπει να φύγουμε, βιαζόμαστε.
Δεν βιαζόμαστε, αγάπη μου;
Λοιπόν. Αντίο, Αντρέου. Και ευχαριστούμε.
Γιατί βιαζόμαστε;
Δεν ήξερα ότι σου άρεσε η φυλακή.
Ήθελα να φύγουμε το συντομότερο.
Ήθελες να φύγεις μακριά από εκείνον που σε ξέρει καλά.
Είναι μικρή η πόλη. Όλοι ξέρουμε όλους.
Λοιπόν. Ποιο είναι το φοβερό σχέδιό σου τώρα;
Θα πάμε σπίτι;
Όχι, θα πάμε κάπου όπου δεν θα τσακώνομαι συνέχεια μαζί σας.
Εγώ λέω να πάμε στην παραλία.
Θα δούμε.
Αν θέλουμε να φύγουμε, πρέπει να πάρουμε δύο πράγματα.
Το αμάξι και τα λεφτά.
Πάω να πάρω το αμάξι. Ο Αμάτ είπε ότι έχουν μηχανικό στην πόλη.
- Σίγουρα; - Ναι.
Τέλεια. Ραντεβού στο μπαρ σε μία ώρα.
Μαμά, εμείς θα πάμε στο σπίτι του βλαμμένου.
Φέρε την τσάντα, μαμά.
Θεέ μου.
Έλα, μαμά. Έλα.
Εσύ δεν ήθελες να τον ξαναδείς.
Φυσικά και δεν θέλω, αλλά τα λεφτά είναι σπίτι του.
- Τα λεφτά από τα ναρκωτικά. - Δεν είμαι έμπορος.
Καλά, σκάω.
Κοίτα! Ο κόκορας κι οι κότες του.
- Είναι μόνο γυναίκες. - Γριές γυναίκες.
Δεν μ' αρέσει αυτός.
Προφανώς είσαι η μόνη.
Επειδή δεν είμαι γριά.
Ή επειδή θες γυαλιά. Είναι κούκλος.
Λουκουμάκι.
Πάμε. Δεν κοιτάζει.
Πρόσεχε, μαμά.
Εντάξει.
Τι κάνεις;
Εντάξει. Εδώ είναι.
Από δω το έσκαγα και πήγαινα στα πανηγύρια.
Έλα, μπες.
Εσύ μπες. Εγώ θα σε περιμένω μπροστά.
Τι θα κάνεις αν σε δει κανείς ντυμένη έτσι;
Δεν μπαίνω εκεί μέσα.
Θες τα λεφτά σου ή όχι;
Ελπίζω να μην έχει αράχνες.
Μην έχεις αράχνες.
Μου ξυπνά αναμνήσεις.
Πρόσεχε.
Για να δούμε. Να ανάψουμε ένα φως;
Έχω περάσει καλά εδώ κάτω με τα αγόρια από την πόλη.
Πολύ ρομαντικό.
Πού έκρυψες τα λεφτά;
Τα λεφτά. Για να δούμε. Σκέψου. Έλα, σκέψου.
- Για να δούμε. Για να δούμε. - Μαμά, πες μου ότι θυμάσαι.
Σε τρόμαξα; Το 'ξερα.
Φυσικά και θυμάμαι. Έλα εδώ.
Δεν είναι καθόλου αστείο.
Μαμά, δεν έχει τίποτα εδώ. Δεν έχει λεφτά.
Τι εννοείς; Δεν μπορεί. Έκαναν φτερά τα λεφτά;
Αρκετά!
Όντως λείπουν.
Παρακαλώ;
Χρειάζομαι βοήθεια με ένα αμάξι. Τρακάραμε και...
Δεν είσαι πολύ μικρή για να οδηγείς;
Όχι, δεν οδηγούσα εγώ.
Η μητέρα μου.
Πλάκα κάνω. Πού είναι;
Το 'ξερες ότι η γιαγιά σου είναι θρύλος εδώ;
Αλλά εσύ φαίνεσαι ντροπαλή.
Αμερικανίδες, έτσι; Από πού; Έχεις παράξενη προφορά.
Μεγάλωσα στο Μεξικό.
Μεξικό. Το 'ξερα.
Αλλά μετακομίσαμε στη ΝΥ.
Πάω σχολείο στο Ρόουντ Άιλαντ.
Στο Ρόουντ Άιλαντ. Πολύ πηγαινέλα. Σπουδάζεις τώρα;
Όχι ακόμα. Σε οικοτροφείο πάω.
Θηλέων; Τέλειο.
Δεν είναι άσχημα.
Θέλω να σπουδάσω του χρόνου, όμως. Ζωγραφική.
Η μικρή θέλει να γίνει καλλιτέχνης.
Δεν είμαι μικρή. Είμαι 17.
Καλά, εντάξει. Συγγνώμη. Αστειεύτηκα.
Εσύ τι σπουδάζεις;
Σπούδαζα. Όχι πολύ, γιατί σπούδαζα με Erasmus στο Βερολίνο.
Δεν είσαι μόνο εσύ κοσμογυρισμένη.
Γύρισα επειδή πέθανε η μητέρα μου.
Δεν ήθελα να μείνει μόνος ο μπαμπάς.
Το συνεργείο είναι η δουλειά του. Κι αυτά δικά του.
ΜΠΑΜΠΑ ΜΗΝ ΤΡΕΧΕΙΣ
- Έλα... - Μη μου πεις. Του μπαμπά σου κι αυτό;
Όχι, δικό μου, αλλά αρέσει και στον πατέρα μου.
Ήρθε κι ο πατέρας σου μαζί;
Όχι.
Είσαι καλά;
Μην έχεις άγχος.
Θα γνωρίσετε τους γονείς της κοπέλας μου. Φυσικά και έχω άγχος.
- Όλα θα πάνε τέλεια. - Φυσικά και θα πάνε.
- Τι κάνεις; - Φρεντ.
Χαίρω πολύ. Τόνι.
- Γκάλα. - Γεια.
- Χαίρω πολύ.
- Εντάξει. - Γεια σου, Μάγκι.
Κέιτ, η Μάγκι μάς είπε ότι θες να πας Καλών Τεχνών.
Θες να γίνεις πεινασμένη καλλιτέχνις;
Είναι καλεσμένοι μας. Μην είσαι αγενής.
Είναι πολύ ταλαντούχα.
Μ' αρέσει που εκφράζεται μέσα από την τέχνη.
Εγώ είμαι στα ακίνητα.
- Ναι; - Ναι. Εσύ;
- Ο Τόνι μου ασχολείται με οικοδομές. - Μάλιστα.
- Θέλω να λερώνω τα χέρια μου. - Ναι.
Δεν φοράω γραβάτες,
αλλά πληρώνω το ακριβό οικοτροφείο της κόρης μου.
- Αγάπη μου. - Τι;
Ένας άντρας πρέπει να φέρνει λεφτά. Τα κορίτσια μας αξίζουν το καλύτερο.
Να σε ρωτήσω κάτι; Πώς δεχτήκατε το θεματάκι της Κέιτ;
Το θεματάκι;
Το ότι είναι λεσβία.
Θα είμαι ειλικρινής.
Όταν μας είπε η Μάγκι ότι τα 'χει με ένα κορίτσι, σοκαριστήκαμε.
Ο Τόνι είναι καθολικός,
λίγο παλιομοδίτης, οπότε δεν το πήρε πολύ καλά.
Εγώ προσπαθώ να είμαι ανοιχτόμυαλη, αλλά είναι πολύ μικρές.
Μήπως είναι απλώς μια φάση;
Πάντως χαίρομαι που γνώρισε την Κέιτ.
Είναι πολύ γλυκιά και θηλυκή.
Ευτυχώς που δεν έφερε σπίτι κανένα από εκείνα τα κορίτσια
που ντύνονται σαν φορτηγατζήδες. Κατάλαβες;
Χαίρομαι πολύ που τα πάτε καλά.
Είναι τέλειοι.
Ναι, βέβαια.
Εντάξει, τι έχουν;
Αγάπη μου, πιστεύεις ότι η Μάγκι είναι κατάλληλη για σένα;
Πώς προέκυψε αυτό τώρα;
Σκέφτομαι μήπως πρέπει να βγαίνεις και με άλλες, μέχρι να βρεις την ιδανική.
Γιατί η Μάγκι δεν είναι;
- Όχι, δεν εννοούσα αυτό... - Αλλά αυτό είπες, μαμά.
Δεν μπορείς να προσπαθήσεις να χαρείς για μένα;
Ή μήπως αυτοί σου πέφτουν λίγοι;
Απίστευτη.
Αξέχαστη μέρα.
Όχι... Αγάπη μου...
Γεια σου, μπουμπού. Φοβερό σπίτι.
Τι;
Τι συνέβη;
Η μαμά. Αυτή συνέβη.
Απλώς δεν με ακούει.
Είναι ανίκανη να μπει στη θέση του άλλου.
Θυμάσαι...
Θυμάσαι όταν της είπες πως θες να κάνεις τη μετάβαση;
- Ναι, φυσικά και θυμάμαι. - Ωραία.
Εκείνη τη μέρα, όταν μας το είπες, απλώς...
Δεν μπορούσα να το χωνέψω.
Καταλαβαίνεις;
Και η μαμά σου μου έκανε σαφές
ότι, αν είχα κάποια αντίρρηση, ήταν πρόβλημά μου.
Όχι δικό σου.
Και είχες;
Για να είμαι ειλικρινής, ναι.
Ναι, φοβόμουν.
Ναι, δεν ήθελα να υποφέρεις.
Και δεν καταλάβαινα τι συνέβαινε μέσα σου.
Κι ανησυχούσα.
Ναι, ανησυχούσα ότι δεν θα μπορούσα να σε προστατεύσω.
Αυτό είναι όλο. Αυτό θέλαμε πάντα με τη μαμά σου.
Να σε προστατεύσουμε.
Σ' αγαπώ.
Κι εγώ σ' αγαπώ.
Έλα εδώ. Έλα.
- Σ' αγαπώ, μπαμπά. - Ναι.
Να χρησιμοποιήσω το κινητό σου; Το δικό μου δεν δουλεύει.
Φυσικά. Δεν πιάνει πολύ καλά, όμως.
- Εμπρός; - Μάγκι!
Κέιτ, δόξα τω Θεώ. Ανησύχησα. Είσαι καλά;
- Όχι, δεν είμαι. - Τι συνέβη;
Η μάνα μου έχει τρελαθεί. Πρέπει να φύγω από δω.
Θα πω στον πατέρα μου να βγάλουμε εισιτήριο.
Πήγαινε στο αεροδρόμιο. Όλα θα πάνε καλά.
Να σου πω! Όλα έτοιμα εδώ!
Θα σε ξαναπάρω, εντάξει;
Μου κάνεις μια χάρη; Με πας στο αεροδρόμιο;
Θεέ μου.
Σταμάτα!
Ήρθε η Αμερικανίδα φίλη μου.
Δεν φαίνεσαι καλά. Πέρασες δύσκολη νύχτα;
- Πού είναι τα λεφτά μου; - Ποια λεφτά;
Τα λεφτά που ήταν στην κουζίνα. Χάθηκαν!
Στη δική μου κουζίνα; Γιατί μπήκες πάλι στην κουζίνα μου;
Άκου! Περίμενε!
Μην αλλάζεις θέμα. Είσαι κλέφτης.
Έλεος με την Αμερικάνα.
Ακόμα δεν ήρθε και κρίνει τους άλλους.
Αυτός εδώ είναι ξεδιάντροπος. Μου έκλεψε τα λεφτά!
Τυπικά δεν έκλεψε τίποτα.
- Γιατί μας χρωστούσες. - Χάσαμε πολλά σταφύλια εξαιτίας σου.
Άκου, λοιπόν. Πήγαινε από κει που 'ρθες.
Με τα λεφτά πατσίσαμε.
Εντάξει... Όχι. Τι; Όχι. Είναι δικά μου!
- Ναι, καλά. - Κάτσε. Καινούργιο είναι το τρακτέρ;
Ναι. Ωραίο δεν είναι; Μια τρελή με τράκαρε τις προάλλες
και δεν είχε ούτε ασφάλεια.
Το λιγότερο που μπορούσε να κάνει ήταν να μου αγοράσει άλλο.
Πόσο κάνει αυτό; Είχα 50.000 δολάρια στην τσάντα.
Έχουμε κι άλλα έξοδα. Υλικά για το οινοποιείο,
νέες κλειδαριές στο σπίτι.
Μια χεντούθα με διέρρηξε πρόσφατα.
"Χεντούθα"; Τι θα πει αυτό;
Σε λέει κακιά!
Ευχαριστώ.
Εγώ; Χεντούθα; Εσύ είσαι χεντούθα!
Περνιέσαι για Τζορτζ Κλούνεϊ με τα γκρίζα γένια
και το ξιπασμένο χαμόγελο και μ' όλες τις κότες γύρω σου.
Ναι, εσείς που κακαρίζετε.
Είσαι μαλάκας. Δώσε μου τα λεφτά μου!
Είναι δικά μου πια.
Τώρα μιλάς αγγλικά; Γιατί δεν το έλεγες;
Δεν γούσταρα.
Και δεν είμαι μαλάκας.
Φοβερό. Είμαστε όλοι εδώ.
Μαζεύτηκε η αφρόκρεμα της πόλης.
Τι κάνεις, Τζούλια;
Καταπληκτικά. Δεν βλέπεις; Αντίθετα με κάποιες άλλες.
Έλα τώρα. Ίδια ηλικία με τη Ραμόνα είσαι.
Είσαι κλέφτης. Φέρε πίσω τα λεφτά μου.
Αλλιώς τι; Θα ξαναπάμε αστυνομία;
Θες να εξηγήσεις σε όλους πού βρήκες 50.000 δολάρια
σε χαρτονομίσματα των 100;
Λοιπόν. Πάμε για συγκομιδή. Έχουμε δουλειά.
Είσαι κλέφτης!
Η τουαλέτα, παρακαλώ;
Από κει.
Ευχαριστώ.
Γεια σου, Μόντσε.
Γεια σας.
Θέλετε λίγο κρασί;
Ναι.
Έλα.
Απάντησε για χάρη της κόρης σου.
Καλή μου, βάλε λίγο στην κόρη μου.
Ξέρει πολλά από κρασιά. Έχει κάβα.
- Όχι, ευχαριστώ... - Το φτιάχνουμε στον συνεταιρισμό.
Ευχαριστώ.
Δεν σου αρέσει;
Όχι... Ναι!
Ναι, είναι δυνατό
και ενδιαφέρον.
Ναι. Έτσι λένε.
Πληρώνουν για να το πιουν;
Είχαμε και καλύτερες περιόδους, αλλά τα βγάζουμε πέρα.
Μια πρόποση για την Τζούλια και την Γκάλα, τις νέες μου πελάτισσες.
Το πρώτο σας βράδυ στη Λα Μούγα βρεθήκατε φυλακή.
Αυτό θα πει κάνω εντυπωσιακή είσοδο.
Εκείνος ο αγρότης έφταιγε.
- Δεν τον αντέχω. - Ο Αμάτ;
Εγώ τον βρίσκω ευγενικό. Τον συμπαθώ.
Μαμά, μας έκλεψε τα πάντα. Πώς τον συμπαθείς;
Όταν ήρθε στην πόλη, τον θεωρούσα κι εγώ αγενή.
Αλλά βοήθησε πολύ τον συνεταιρισμό
και δούλεψε σκληρά για να κερδίσει την εμπιστοσύνη των γειτόνων.
Όταν τον γνωρίσεις, έχει πολλή πλάκα. Μαγειρεύει εξαιρετικά.
Ναι. Οι φακές του ήταν πεντανόστιμες.
Μαμά.
Αγόρασε το σπίτι χωρίς την άδεια της μαμάς μου.
Δεν είναι αλήθεια, καλή μου.
Η Μαριόνα τού είπε ότι ήταν μόνο δικό της κι ότι η Τζούλια είχε πεθάνει.
Τι πράγμα;
Μένω άφωνη.
Μια φήμη είναι απλώς.
Μαριόνα!
Μαριόνα, άνοιξε!
Αγάπη μου, είπε σε όλους ότι πέθανα. Προφανώς δεν θέλει να με δει.
Μαριόνα!
Τι κάνετε εδώ;
Το ίδιο θα ρωτούσα κι εγώ.
Αυτό το σπίτι δεν είναι...
Σπίτι μου είναι.
Όχι, είναι της Μαριόνα.
Είσαι ο θείος μου;
Μη με κοιτάς. Δεν το ήξερα.
Μα μας έκλεισες φυλακή. Είμαστε συγγενείς!
Ο νόμος είναι νόμος. Ελπίζω να μη μου το κρατήσετε.
- Θα σας καλούσα μέσα... - Είναι εδώ η Μαριόνα;
Ναι, αλλά δεν είναι καλή ιδέα. Ειλικρινά...
Κόρη σου, ξεκάθαρα.
Μαμά.
Μαριόνα, έχεις επισκέψεις.
Σου έχω πει χίλιες φορές να μην αφήνεις ανοιχτή την πόρτα.
Θα μπουν παράσιτα.
Δεν έπρεπε να έρθουμε.
Εγώ πάω στο τμήμα, έχουμε πρωτάθλημα μπουτιφάρα.
Γεια σου!
Δεν πρόλαβα να συστηθώ τις προάλλες.
Είμαι η Γκάλα, η ανιψιά σου. Χαίρω πολύ.
Γεια σου, Μαριόνα. Τι κάνεις;
Μια χαρά ήμουν μέχρι τώρα. Τι θες;
Μια αγκαλιά θα ήταν ωραία.
Σίγουρα δεν ήρθες μόνο για μια αγκαλιά.
Πες της.
- Πες της για το σπίτι. - Εσύ πες της.
- Αδερφή σου είναι. - Δική σου ιδέα ήταν.
- Είναι αδερφή σου. Άντε. - Εσύ πες το. Εγώ δεν θέλω.
Καλά. Η πώληση του σπιτιού ήταν παράνομη.
Το 'ξερα.
Είπες ψέματα ότι η μητέρα μου πέθανε.
Όταν κάποιος αγνοείται για πάνω από πέντε χρόνια,
ανακηρύσσεται νομικά νεκρός.
Δεν είχα νέα της μαμάς σου για 40 χρόνια.
Ούτε ένα τηλεφώνημα. Ούτε ένα γράμμα.
- Σαράντα; Μαμά... - Αγάπη μου...
Είπες ότι μιλούσατε τακτικά.
Συγγνώμη. Το μυαλό μου... Χάνω τον χρόνο.
Μα δεν της τηλεφώνησες ποτέ;
Μισό λεπτό. Αυτήν ήρθαμε να μαλώσουμε ή εμένα;
Καλά. Εντάξει.
Μαριόνα, καταλαβαίνω τον θυμό σου, αλλά δεν είχες δικαίωμα...
Μαζεύεις λίγο τις μέλισσες;
Είναι σαν τους ανθρώπους. Αν δεν τις πειράξεις, δεν τσιμπάνε.
Θέλατε και κάτι άλλο ή φεύγετε;
Θα αφήσεις την αδερφή σου στον δρόμο;
Δεν είναι πια αδερφή μου.
Μάλιστα. Προφανώς δεν έχεις ιδέα τι συνέβη.
Έφυγε ολομόναχη. Έγκυος.
Έγκυος;
Πέρασε πολύ δύσκολα.
Ο πατέρας μου πέθανε και εκείνη ήταν πολύ νέα και...
Στάσου.
Αυτό της έχεις πει;
Ότι ήσουν χήρα;
Και μετά εγώ είμαι η ψεύτρα. Φύγετε.
Δεν έπρεπε να έρθουμε.
Γιατί είπε ότι λες ψέματα;
Μην την ακούς. Όταν θυμώνει, λέει ανοησίες.
Ο πατέρας σου πέθανε πριν γεννηθείς. Σ' το έχω πει.
Αυτό μου έχεις πει. Ναι.
Ο πατέρας σου είναι νεκρός. Τέλος.
Απόδειξέ το.
Μέχρι να καταλάβω τι συνέβαινε, πνιγόταν.
Εγώ κατάφερα να βγω στη στεριά.
Εκείνος δεν ήξερε κολύμπι, ο καημένος.
Έκαναν ό,τι μπορούσαν για να τον σώσουν, αλλά ο πατέρας σου είχε πεθάνει.
Μου είπες ότι πέθανε από καρδιακή προσβολή.
Φυσικά. Από τον φόβο έπαθε καρδιακή προσβολή. Γι' αυτό πνίγηκε.
Δεν ξέρεις πώς είναι να βλέπεις τον πιο αγαπημένο σου άνθρωπο
να πεθαίνει μπροστά σου.
Τι κρίμα.
Πέθανε χωρίς να ξέρει ότι ήμουν έγκυος.
Ήταν εξαιρετικός άνθρωπος.
Σ' αυτόν έχεις μοιάσει. Είσαι φτυστή εκείνος.
Μαμά, αυτός πέθανε το 1912.
Θες να κάνεις την πρόσθεση εσύ ή εγώ;
Πες μου την αλήθεια, μαμά. Τι συμβαίνει;
Τζούλια, είσαι έγκυος.
Πώς γίνεται αυτό;
Δεν νομίζω ότι χρειάζεται να σου εξηγήσω.
Η πόλη είναι μικρή.
Σε λίγες εβδομάδες θα φαίνεται
κι οι γείτονες θα αρχίσουν τα κουτσομπολιά.
- Κουτσομπολιά; Ήδη το κάνουν. - Ξέρεις ποιος είναι ο πατέρας;
Να του μιλήσεις. Προτιμάς να μιλήσω στη μαμά σου;
Όχι. Θα με διώξει ή θα με βάλει να δώσω το παιδί στις καλόγριες, Οριόλ.
Και τι θες να κάνεις;
Μαμά, πες μου την αλήθεια.
Τζούλια Τσατάρ, ποιος είναι ο πατέρας μου;
Δεν ξέρω! Δεν ξέρω. Οι αναμνήσεις μου έχουν μπερδευτεί.
Και τότε είχα πάρε δώσε με πολλούς.
Είχα αρκετούς μνηστήρες.
Γι' αυτό έφυγες.
Δεν ήθελα να μας χωρίσουν. Θα σε έδιναν στις καλόγριες.
Ήταν άλλες εποχές. Η μητέρα μου θα με είχε διώξει.
Ήθελα να προστατέψω τη Μαριόνα.
Η Μαριόνα τα κατάφερνε καλύτερα εδώ. Τα είχε όλα.
Εγώ τι θα της πρόσφερα;
Θα μέναμε σ' ένα τροχόσπιτο και θα δουλεύαμε όλη μέρα για να ζήσουμε;
Αυτό κάναμε.
Ναι.
Και δεν της τηλεφώνησες ποτέ;
Προσπάθησα αρκετές φορές, αλλά ήταν όλο και πιο δύσκολο.
- Τι να της έλεγα; - Την αλήθεια.
Γκάλα, συγχώρεσέ με, σε παρακαλώ.
Γκάλα, σταμάτα. Θα λιποθυμήσω.
Μεγάλωσα χωρίς πατέρα, μαμά. Ξέρεις πόσο με πονάει αυτό;
Λες να ήταν εύκολο για μένα; Λες να μου άρεσε να σου λέω ψέματα;
Δεν ξέρω. Έτσι φαίνεται.
Το αμάξι μας δεν είναι αυτό;
Σταμάτα!
Ακούς;
Είναι το αμάξι μας αυτό.
Το αγαπούσατε πολύ;
Με τέτοια ζημιά, δεν ξέρω αν φτιάχνεται.
Τέλεια.
Πάμε, μαμά. Μας περιμένει η Κέιτ στο μπαρ.
Αν περιμένετε την Κέιτ, έφυγε.
- Την πήγα στο αεροδρόμιο της Βαρκελώνης. - Τι;
Πανάθεμά την!
Μου είπε ότι πάει σπίτι.
Θεέ μου. Μπορείς να μας πας στο αεροδρόμιο;
Κοιτάξτε, λυπάμαι για τα οικογενειακά σας,
αλλά αυτό είναι γερανός, όχι ταξί.
Σε παρακαλώ, είναι ανάγκη.
Ναι, αλλά έχασα ήδη πολύ χρόνο κι έχω πολλή δουλειά.
Μπορείς να τις πας εσύ στο αεροδρόμιο;
Όχι. Μόνο πάνω από το πτώμα μου.
Δεν πάω πουθενά μαζί του.
ΛΑ ΜΟΥΓΑ
Ελπίζω να μην έφυγε ακόμα.
Τι, μόνο με ταχύτητα τρακτέρ ξέρεις να πηγαίνεις;
Δεν πας πιο γρήγορα;
Μην ανησυχείς. Μην την ακούς. Ευχαριστούμε που μας πας.
Τουλάχιστον έτσι είναι μακριά από το σπίτι μου.
Συγγνώμη. Μου ξέφυγε.
Δεν το πιστεύω ότι έφυγε έτσι χωρίς να το πει πουθενά.
Από ποιον πήρε, άραγε;
Δεν ξέρω. Μάλλον από σένα.
Μη με κοιτάς έτσι. Εσύ φταις που έφυγε.
- Τι να έκανα; Να την έδενα; - Να της έλεγες την αλήθεια.
Δεν μπορείς να της λες ότι θα ζήσει εδώ και να περιμένεις να το δεχτεί.
Φυσικά και θέλει να γυρίσει. Της λείπει η ζωή της, οι φίλοι της.
Θέλει να μιλήσει και στον βλάκα τον Φρεντ.
Κι ο Φρεντ είναι...
Εσένα τι σε νοιάζει; Είναι προσωπική συζήτηση.
Συγγνώμη. Είναι παράξενο που τσακώνεσαι και μ' άλλον.
- Ο Φρεντ είναι ο βλάκας ο άντρας της. - Μην τον λες έτσι.
Αυτός φταίει που είμαστε εδώ.
Πάντα σε έριχνε με το χαμογελάκι του και με τα... Δεν τον αντέχω.
Έκανε ό,τι ήθελε πίσω από την πλάτη σου.
Δεν ισχύει. Τον ξέρω τον άντρα μου.
Αλήθεια; Πες μου, λοιπόν, τι έκανε πάλι το κάθαρμα;
Γκάλα, τι συμβαίνει;
Ξέρεις τι ανακάλυψα σήμερα, στα 45 μου;
Δεν είναι πια προσωπική συζήτηση;
Ο πατέρας μου δεν έχει πεθάνει. Ζει και είναι κάποιος από δω.
Χαίρομαι πάντα να σας μεταφέρω. Είναι πολύ διασκεδαστικό.
- Μαμά, περίμενε εδώ. - Παρακαλώ.
Αγάπη μου, καταλαβαίνω ότι θύμωσες, αλλά θα με εγκαταλείψεις;
Περίμενε με τον Αμάτ να φέρω την Κέιτ.
Όχι. Σας έφερα, αλλά πρέπει να γυρίσω.
Η μαμά σου δεν θέλει νταντά.
Θέλει. Μην την αφήσεις μόνη της!
Περάστε.
Εισιτήριο.
Πρέπει να μιλήσω στην κόρη μου. Θέλει να φύγει. Είναι επείγον.
Δεν περνάτε χωρίς εισιτήριο.
Μη μου πεις ότι δεν πρόλαβες.
Θέλω λεφτά για εισιτήριο.
Δεν έχω, τα έκανα σφηνάκια.
Μη μου πεις.
Όχι, δεν έχω τίποτα!
Αν η Κέιτ θέλει να γυρίσει στο σχολείο της, είναι απόφασή της.
Εξάλλου είναι νέα και θα της λείπει η κοπέλα της.
Καλύτερα να φύγει. Εμείς θα πάμε στην παραλία.
Δεν θα πάμε στην παραλία!
Θέλω να μπω στο αεροδρόμιο πριν μπει η Κέιτ στο αεροπλάνο.
Η παραλία θα σου κάνει καλό, έχεις πολύ άγχος.
Φυσικά και έχω άγχος.
Αν μπει στο αεροπλάνο, δεν μπορώ να την προστατέψω.
Ευχαριστώ που μου δανείζεις τα λεφτά μου.
Βλέπεις; Είναι καλό παιδί.
Άρχισε η επιβίβαση της πτήσης ALM 8077
της Almarch Airwaves για Βοστώνη.
Παρακαλώ, προσέλθετε στην πύλη Β34.
ALM 8077 - ΒΟΣΤΩΝΗ ΕΠΙΒΙΒΑΣΗ
Άρχισε η επιβίβαση της πτήσης ALM 8077 για Βοστώνη.
Παρακαλώ, προσέλθετε στην πύλη Β34.
- Κέιτ, τι διάολο κάνεις; - Μαμά, τι κάνεις εδώ;
Εγώ τι κάνω εδώ; Εσύ τι κάνεις εδώ; Θα έφευγες χωρίς να το πεις πουθενά;
Εγώ να σου λέω πράγματα, ενώ εσύ όχι;
Μαμά, η ζωή μου είναι εκεί.
Αν δεν μπορείς να πληρώσεις, δεν πειράζει.
Θα βρω δουλειά, θα πληρώσω για υποτροφία.
Αλλά δεν θα παρατήσω έτσι τη ζωή μου. Ούτε τη Μάγκι. Την αγαπάω.
- Δεν γίνεται. Δεν καταλαβαίνεις. - Εσύ δεν καταλαβαίνεις.
Μαμά, δεν θυμάσαι πώς είναι να αγαπάς κάποιον; Τον μπαμπά;
- Τον αγάπησες ποτέ; - Γίνεσαι άδικη.
Ξέρεις τι είναι άδικο; Το ότι με έφερες με ψέματα.
Πάω να δω τη Μάγκι, είτε σ' αρέσει είτε όχι.
Ο πατέρας σου μας έμπλεξε σε αυτό το μπάχαλο.
Δεν σ' το είπα...
Απλώς...
Ευχαριστώ.
Το ότι δεν έχουμε λεφτά είναι το μικρότερο από τα προβλήματά μας.
Ο πατέρας σου χρωστάει λεφτά σε κάποιους.
Λες ψέματα.
Γιατί λες ότι μας έφερα εδώ; Εγώ θέλω να είμαι στην κωλοπόλη;
Όχι, μας έφερα εδώ
γιατί πίστευα ότι εδώ δεν θα μας ψάξουν.
Δεν γίνεται να γυρίσεις. Είναι επικίνδυνο.
Τι εννοείς επικίνδυνο;
Οι τύποι στους οποίους χρωστάει ο πατέρας σου φαίνονται τρομακτικοί.
Θα κάνουν ό,τι χρειαστεί για να πάρουν τα λεφτά τους.
Ακόμα και να μας βλάψουν.
Κι ο μπαμπάς;
Τον έχω πάρει χίλιες φορές.
Το τηλέφωνό του λέει ότι είναι εκτός σύνδεσης.
Πιστεύεις ότι μπορεί να του έκαναν κάτι αυτοί;
Όχι, αγάπη μου. Όχι. Ο πατέρας σου ξέρει να προσέχει.
Σίγουρα θα σκεφτεί κάτι για να διορθώσει τα πάντα.
Αλλά αυτή είναι όλη η αλήθεια, εντάξει;
Θέλω να μείνεις εδώ και να μου δώσεις λίγο χρόνο.
Με συγχωρείτε.
Το αεροπλάνο θα φύγει. Θα επιβιβαστείτε;
Το 'ξερα ότι δεν ζεις χωρίς τη γιαγιά σου.
Πάμε.
Δώσε το χέρι σου.
Πρέπει να γυρίσω.
Πού να σας πάω;
Δεν ξέρω.
Δεν έχουμε ούτε σπίτι ούτε λεφτά.
Καλύτερα ήταν στη φυλακή. Είχαμε ένα κρεβάτι.
Κρατήστε τον Γόλφο ένα λεπτό. Έρχομαι.
Ξέρω ότι θα το μετανιώσω...
αλλά έχω πολύ χώρο στο σπίτι.
Μπορώ να βάλω ένα κρεβάτι στην αποθήκη.
Τώρα έγινες καλός;
Αν θες να ξέρεις, είμαι καλός. Ξεκινήσαμε λίγο στραβά.
Αναρωτιέμαι γιατί. Ζεις στο σπίτι μας. Έκλεψες τα λεφτά μας.
Κι εσύ δεν είσαι καλύτερη.
Αλλά σε συγχωρώ γιατί ξέρω πώς είναι να είσαι απελπισμένος.
Ο συνεταιρισμός έχει πολλά προβλήματα
κι όλη η πόλη εξαρτάται από αυτόν. Γι' αυτό...
δανείστηκα τα χρήματά σου. Ξέρω ότι δεν ήταν σωστό.
Αλλά θα σ' τα επιστρέψουμε με όσα βγάλουμε από το κρασί.
Δώσε μου... Δεν ξέρω, δώσε μου
λίγους μήνες.
Μόνο λίγους μήνες;
Είναι το κρασί που σερβίρουν στο μπαρ;
Ναι.
Δεν θα βγάλετε ποτέ τόσα λεφτά.
- Γιατί; - Γιατί δεν είναι καλό.
Πάρα πολύ αλκοόλ, πολύ ξηρό.
Ευτυχώς έχετε καλά σταφύλια.
Οπότε φταις μόνο εσύ.
Ξέρεις κάτι; Μετανιώνω ήδη που είμαι καλός μαζί σου.
Στάσου. Μπορώ να βελτιώσω το κρασί σας.
Ξέρω πώς. Ξέρω πολλά από κρασιά.
Έχω μαγαζί.
Είχα μαγαζί.
Θα σας βοηθήσω να πουλήσετε περισσότερο.
Μη μου πεις ότι είσαι ειδική.
Πολλά δεν ξέρεις για μένα.
Θα ήθελα μια εργάτρια ακόμα.
Θα φύγουμε ή όχι;
Προσέχετε.
Τέλεια. Θα μείνουμε στο στοιχειωμένο σπίτι.
Αυτό είναι το καλύτερο δωμάτιο;
Ήταν το δικό μου.
Σας αφήνω να τακτοποιηθείτε.
Έλα, Γόλφο.
Τζούλια, πού πας;
Τι κάνεις;
Συγγνώμη, Μαριόνα.
Πού πας μ' αυτό;
- Στην Αμερική. - Στην Αμερική;
Δεν μπορώ να μείνω στη Λα Μούγα. Όχι πια.
Γι' αυτό φεύγεις έτσι; Μες στη νύχτα; Χωρίς ένα αντίο;
Τζούλια, τι συμβαίνει;
Δεν θα καταλάβαινες.
- Θα έρθω μαζί σου. - Τι;
- Θα έρθω μαζί σου. - Όχι, εσύ δεν θα φύγεις.
Σταμάτα.
Δεν μπορώ να ζήσω χωρίς εσένα!
Μαριόνα!
Ούτε εγώ θέλω να φύγω μακριά σου.
Ας κάνουμε το εξής.
Θα φύγω πρώτη.
Μόλις βρω πού θα μείνω, θα σου γράψω.
Και θα έρθεις να με βρεις.
- Τζούλια... - Το υπόσχομαι.
Πιστεύεις ότι ο μπαμπάς θα το διορθώσει;
Ναι, φυσικά, αγάπη μου. Είμαι σίγουρη.
ΒΑΡΚΕΛΩΝΗ 20:45 ΑΦΙΧΘΗ
Έλα, αγάπη μου.
Μπαμπά, η Κέιτ δεν μπήκε στο αεροπλάνο.
- Έχω φρικάρει. - Εντάξει. Ηρέμησε.
Όχι. Δεν μπορώ να ηρεμήσω. Η Κέιτ είπε ότι έχει μπλέξει.
Εντάξει. Ξέρεις πού είναι;
Είπε μόνο ότι ήταν σε μια πόλη στην Καταλονία.
Είναι με τη μαμά της;
Ναι, και με τη γιαγιά της.
Άκου, αγάπη μου. Πέρασαν μόνο λίγες μέρες. Σίγουρα θα υπάρχει κάποια εξήγηση.
Θα επικοινωνήσει μαζί σου σύντομα. Μην πανικοβάλλεσαι ακόμα.
Εντάξει, μπαμπά.
Άκου, είμαι σε συνάντηση,
αλλά θα σε ξαναπάρω, θα βρούμε μαζί την άκρη. Εντάξει;
- Σ' αγαπώ. - Γεια σου.
Μιας κι ο Φρεντ εξαφανίστηκε από προσώπου γης,
μας μένει μόνο μία επιλογή.
Βρείτε τες.
- Ελπίζω να πεινάς. - Σαν λύκος.
Μυρίζει υπέροχα.
- Ναι. - Ορίστε.
- Φτάνει τόσο; - Ναι, μια χαρά.
Δεν θέλω τόσο πολύ.
Σκάσε και τρώγε, αγάπη μου. Είσαι στην ανάπτυξη.
Είναι αλλιώς στην ηλικία μου. Μόνο χοντραίνεις ή αδυνατίζεις.
Κι άλλο. Όχι τσιγκουνιές.
Ευχαριστώ, κούκλε.
Είναι πολύ ωραίο.
Καλή σας όρεξη.
Θες λίγο;
Φυσικά.
Δεν είναι τέλειο; Ο τύπος μαγειρεύει θεϊκά.
Έλα εδώ.
Καλό είναι;
ΕΜΠΝΕΥΣΜΕΝΗ ΑΠΟ ΤΗ ΝΟΥΒΕΛΑ "LA TIERRA DE LAS MUJERES" ΤΗΣ ΣΑΝΤΡΑ ΜΠΑΡΝΕΔΑ
Υποτιτλισμός: Άννυ Ζερβού